Leta 1998 so se začele zaostrovati razmere z Zvezno republiko Jugoslavijo, ki se je na uboj nekaj srbskih policistov na Kosovu odzvala z nasiljem nad tamkajšnjimi Albanci. Prišlo je do spopadov med jugoslovansko vojsko in albanskimi separatisti, Osvobodilno vojsko Kosova. Marca 1999 je v spopadih vojaško posredovala zveza NATO in jugoslovansko stran prisilila k podpisu mirovnega sporazuma, nadzor nad Kosovom pa so prevzele mednarodne vojaške enote, ki naj bi zagotovile varno vrnitev okoli 444 tisoč prebivalcev albanske narodnosti. Slednji so se bili prisiljeni umakniti v Republiko Albanijo, s čimer je prišlo do hudih pritiskov na nestabilen albanski gospodarski sistem.